**Raport për rezultatet e konsultimeve publike**

1. **Titulli i draft aktit**

Projektvendimi **“Për miratimin e Planit Kombëtar të Veprimit për luftën kundër trafikimit të personave 2021-2023”.**

1. **Kohëzgjatja e konsultimeve**

*Specifikoni kohëzgjatjen e përgjithshme të konsultimeve publike sa i përket ditëve të punës, përfshirë datën e hapjes dhe mbylljes së konsultimeve publike; nëse kohëzgjatja ishte më e shkurtër se 20 ditë pune e paraparë me ligj, jepni arsye për shkurtimin e kohëzgjatjes.*

Kohëzgjatja e përgjithshme e konsultimeve publike ka qenë duke filluar nga muaji dhjetor deri më shkurt 2021, nëpërmjet zhvillimit të takimeve të ndryshme me përfaqësues të UNICEF (ekspertë) dhe me anëtarë të KRAT Tiranë, lidhur me modalitetet, kalendarin e takimeve, afatet dhe hapat qe duhen ndjekur per përgatitjen e draftit, etj. Duke vijuar më tej me zhvilluar 6 takime konsultative me anëtarë të Komiteteve Rajonale (KRAT) dhe Tryezave Teknike, konkretisht: Tiranë (9 mars), Dibër (10 mars), Shkodër (16 mars), Kukës (17 mars), KRAT Korçë (13 prill) dhe KRAT Vlorë (20 prill). Duke përfunduar më pas me procesin e konsultimin publik nëpërmjet publikimit të projektvendimit në RENJK më 3 qershor 2021 deri më 1 korrik 2021.

1. **Metoda e konsultimit**

*Listoni të gjitha metodat e konsultimit të përdorura, të tilla si konsultimet elektronike (Regjistri Elektronik, posta elektronike, faqet e internetit, etj.), Takimet publike, seancat e organeve këshilluese…, dhe siguroni informacione për afatin kohor, kohëzgjatjen dhe afatet e tyre. Shpjegoni se si u shpërnda informacioni mbi konsultimet e hapura, si u ftuan palët e interesuara të kontribuojnë. Përfshini gjithashtu aktivitete nga konsultimet paraprake nëse janë organizuar të tilla).*

Metodat e konsultimit të përdorura për projektvendimin **“Për miratimin e Planit Kombëtar të Veprimit për luftën kundër trafikimit të personave 2021-2023”,** ishin tre:

1. Konsultimi elektronik, përmes Regjistrit Elektronik për Njoftimet dhe Konsultimet, RENJK: 3 qershor-1 korrik 2021.
2. Takime me ekspertë të UNICEF (gjatë muajve dhjetor-shkurt 2021), konkretisht për të diskutuar mbi planin e veprimit, përcaktimin e Indikatorëve apo kostimin e planit. Këto takime janë zhvilluar dhe për të disuktuar lidhur me modalitetet, kalendarin e takimeve, afatet dhe hapat qe duhen ndjekur per përgatitjen e draftit.
3. 6 takime konsultative me anëtarë të Komiteteve Rajonale (KRAT) dhe Tryezave Teknike oragnizuar nga Sektori i Antitrafikut në MB, në bashkëpunim me UNICEF. (mars-prill 2021).
4. **Palët e interesit të përfshira**

*Listoni të gjithë palët e interesuara, qoftë organizata apo individë, të cilët kanë dhënë komente/kontribut në konsultimet publike përmes metodave të ndryshme të konsultimit, gjatë gjithë procesit të hartimit.*

*Përmendni gjithashtu numrin dhe strukturën e palëve të interesuara që morën pjesë në takime publike ose seanca të organeve këshilluese.*

*Specifikoni palët e interesuara që morën pjesë në grupin e punës për hartimin e aktit.*

*Palët e interesuara të cilët kanë dhënë komente/kontribut në konsultimet publike gjatë procesit të hartimit, janë:*

1. Sektori Antitrafikut, pjesë e Drejtorisë së Antitrafikut dhe Migracionit në Ministrinë e Brendshme/Zyra Kombëtare për Antitrafikim.
2. Ekspertë të UNICEF sipas fushave. (draftimi planit të veprimit, përcaktimi i Indikatorëve apo kostimi i planit).
3. Anëtarë të Komiteteve Rajonale Antitrafik (Tiranë, Dibër, Shkodër, Kukës, Korçë, Vlorë).

**5. Pasqyra e komenteve të pranuara me arsyetimin e komenteve të pranuara/ refuzuara**

*Gruponi komentet/ propozimet e pranuara sipas çështjes që ato ngritën;*

*Gruponi komente të ngjashme së bashku dhe renditni palët e interesuara që i ngritën ato;*

*Shpjegoni cili ishte vendimi i marrë dhe sqaroni shkurtimisht arsyet për të.*

|  |  |  |  |  |
| --- | --- | --- | --- | --- |
| Çështja e adresuar(*psh. përkufizimi i ri i…, kushtet për regjistrimin e…, rregullimi i…, etj.)* | Komenti*(grumbulloni dhe përmblidhni komente identike/të ngjashme nga palët e ndryshme të interesuara së bashku)*  | Palët e interesuara *(renditni të gjithë ata që adresuan çështjen në mënyrë të ngjashme)* | Vendimi (I pranuar/I pranuar pjesërisht/I refuzuar)  | Justifikimi |
| Organizimi i trajnimeve të avokatëve | Të përfshihen në plan trajnime specifike për avokatët | Antarët e Komitetit Rajonal Antitrafik të qarkut Korçë. | **U pranua**  |  |
| Organizimi i takimeve/trajnimeve të gazetarëve | Të përfshihen në plan trajnime specifike për gazetarët | Antarët e Komitetit Rajonal Antitrafik të qarkut Korçë dhe Vlorë | **U pranua** |  |
| Përfshirja e AMA-s si strukturë në Plan Veprimi | Të përfshihet si një institucion i rëndësishëm në parandalimin e trafikimit dhe mbrojtjen e viktimave të trafikimit. | Antarët e Komitetit Rajonal Antitrafik të qarkut Korçë dhe Vlorë | **U pranua** |  |